ຜູ້ສະມັກປະທານາທິບໍດີ ຂອງພັກຣີພັບບລິກັນ ໂຕ້ວາທີກັນຄັ້ງໃໝ່ (ເບິ່ງວີດີໂອແລະສະໄລດ໌)
ຜູ້ສະມັກເປັນປະທານາທິບໍດີ ຂອງພັກຣີພັບບລີກັນ ທັງ 8 ຄົນ ໂຕ້ວາທີກັນ ທີ່ກຸງວໍຊິງຕັນ ຄືນວັນອັງຄານວານນີ້.
ພວກສະໝັກຫວັງເປັນປະທານາທິບໍດີສະຫະລັດ ຂອງພັກຣີພັບບລິກັນ ໄດ້ອະພິປາຍກັນ ອີກຮອບນຶ່ງ ເຖິງວິທີການຮັບມືກັບປາກີສຖານ ອັຟການີສຖານ ແລະໂຄງການນີວເຄລຍ ຂອງອິຣ່ານ ທີ່ນະຄອນຫລວງວໍຊິງຕັນ ໃນຕອນແລງຂອງວັນອັງຄານວານນີ້ ໃນການໂຕ້ ວາທີຄັ້ງລ່າສຸດທາງທີວີຂອງພວກທ່ານ ຕໍ່ຄໍາຖາມກ່ຽວກັບການຊ່ວຍເຫຼືອຂອງສະຫະລັດແກ່ປາກີສຖານນັ້ນ ທ່ານ Rick Perry ຜູ້ປົກຄອງລັດເທກຊັສຕອບວ່າ ທ່ານຈະຕັດການຊ່ວຍເຫຼືອ ເວັ້ນເສຍແຕ່ປາກີສຖານພິສູດ ໃຫ້ເຫັນວ່າ ຕົນຮູ້ສຶກສຳນຶກໃນຜົນປະໂຫຍດຂອງສະຫະລັດ ສ່ວນທ່ານນາງ Michele Bachman ສະມາຊິກສະພາຕໍ່າສະຫະລັດຈາກລັດ Minnesota ຕອບວ່າການຊ່ວຍເຫລືອ ຂອງສະຫະລັດຖືວ່າຈໍາເປັນ ເພື່ອຄໍ້າປະກັນໂຄງການນີວເຄລຍຂອງປາກີສຖານໃຫ້ປອດ ໄພ ແລະໃນຖານະທີ່ປາກີສຖານເປັນພັນທະມິດໃນການທໍາສົງຄາມກັບພວກກໍ່ການຮ້າຍ ກ່ຽວກັບເລື່ອງຄົນເຂົ້າເມືອງຜິດກົດໝາຍນັ້ນ ທ່ານ Newt Gingrich ອະດີດປະທານສະ ພາຕໍ່າ ແມ່ນມີຄວາມເຫັນແຕກຕ່າງໄປຈາກຜູ້ເຂົ້າຮ່ວມໂຕ້ວາທີອື່ນໆຫລາຍຄົນ ໂດຍຮຽກ ຮ້ອງໃຫ້ໃຊ້ວິທີການແບບເມດຕາກາລຸນາ ທ່ານ Gingrich ໄດ້ໄຕ່ເຕົ້າຂຶ້ນມາຢູ່ອັນນຶ່ງເປັນ ເທື່ອທຳອິດ ຈາກຜົນການຢັ່ງສຽງມະຫາຊົນໃນອາທິດນີ້ ໃນການແຂ່ງຂັນເພື່ອໃຫ້ຖືກແຕ່ງ ຕັ້ງເປັນຜູ້ສະມັກເລືອກຕັ້ງປະທານາທິບໍດີຣີີພັບບລີກັນ ຜູ້ປົກຄອງລັດ Perry ບົ່ງຊື່ຈີນວ່າເປັນໄພຂົ່ມຂູ່ອັນດັບສູງສຸດ ຕໍ່ຄວາມໝັ້ນຄົງແຫ່ງຊາດສະ ຫະລັດ ໂດຍປະນາມນະໂຍບາຍໃຫ້ມີລູກພຽງນຶ່ງຄົນຂອງຈີນນັ້ນ ແລະກ່າວວ່າພວກຜູ້ນໍາ ຄອມມີວນີສຈີນບໍ່ໄດ້ບໍລິຫານປະເທດດ້ວຍຄຸນນະທໍາ ທ່ານແພຣີກ່າວອີກວ່າ ລະບອບ ຄອມມີວນີສຈີນ ແມ່ນກໍາລັງກ້າວໄປສູ່ກອງຂີ້ເຖົ່າໃຫຍ່ທີ່ສຸດໃນປະວັດສາດ ກ່ຽວກັບເລື່ອງອິຣ່ານນັ້ນ ນັກທຸລະກິດ Herman Cain ກ່າວວ່າ ທ່ານຈະຊ່ວຍເຫລືອອີສ ຣາແອລ ຖ້າຫາກອີສຣາແອລມີແຜນການທີ່ສາມາດປະ ຕິບັດໄດ້ກ່ຽວກັບການໂຈມຕີທາງທະ ຫານຕໍ່ອິຣ່ານເພື່ອປ້ອງກັນບໍ່ໃຫ້ອິຣ່ານ ມີອາວຸດນີວເຄລຍ ສະມາຊິກສະພາຕໍ່າ Michele Bachman ໃນທັດ ສະນະຂອງທ່ານນາງນັ້ນ ໄດ້ຕໍາໜິຕິຕຽນປະທານາທິບໍດີໂອບາມາ ທີ່ ພະຍາຍາມພົວພັນແລະເຈລະຈາກັບອິຣ່ານ ເຫຼືອເວລາອີກພຽງຫົກອາທິດເທົ່ານັ້ນ ພວກປ່ອນບັດອອກສຽງທັງຫລາຍ ຈະເລີ່ມທໍາການ ປ່ອນບັດເລືອກຕັ້ງຂັ້ນຕົ້ນຫລາຍໆບັ້ນ ແລະກອງປະຊຸມ caucuses ເພື່ອເລືອກເອົາຜູ້ໃດຜູ້ ນຶ່ງໃນຈໍານວນແປດຄົນຂອງຜູ້ສະມັກເລືອກຕັ້ງ ເປັນຕົວແທນພັກຣີພັບບລິກັນເຂົ້າຊິງຕໍາ ແໜ່ງປະທານາທິບໍດີນັ້ນ